Ο **Ανατόλι Μαξίμοβιτς Ζλένκο** (2 Ιουνίου 1938 – 1 Μαρτίου 2021 ) ήταν Ουκρανός διπλωμάτης. Υπηρέτησε ως πρώτος ο υπουργός Εξωτερικών της Ουκρανίας  από το 1990 έως το 1994  και ξανά από το 2000 έως το 2003.  Ο Ζλένκο είχε διατελέσει Μόνιμος Αντιπρόσωπος της Ουκρανίας στα Ηνωμένα Έθνη από το 1994  έως το 1997.

Προσωπική ζωή και καριέρα
-------------------------

Γεννημένος στις 2 Ιουνίου 1938, στο χωριό Στάβισε της Περιφέρειας Κιέβου, ο Ζλένκο αποφοίτησε από το κολέγιο μεταλλευτικής του Κιέβου το 1959 και έγινε υπεύθυνος εξορύξεων στο ορυχείο "Maksymivka-Pologa", που βρίσκεται στην Καντίιβκα (τότε η πόλη ονομαζόταν Σέρχο / Σέργο). Το 1967 ο Ζλένκο αποφοίτησε από το Πανεπιστήμιο του Κιέβου και στη συνέχεια έγινε διπλωματικός ακόλουθος του Υπουργείου Εξωτερικών της Ένωσης Σοβιετικών Σοσιαλιστικών Δημοκρατιών. 

Το 1973, ο Ζλένκο έγινε μέλος του προσωπικού της Γραμματείας της UNESCO στο Παρίσι. Στη συνέχεια έγινε μόνιμος εκπρόσωπος της ΕΣΣΔ στην UNESCO, τον Οκτώβριο του 1983. Τον Απρίλιο του 1987, έγινε Αναπληρωτής Υπουργός Εξωτερικών της Ουκρανίας και στη συνέχεια έγινε Πρώτος Αναπληρωτής για ένα χρόνο, μεταξύ Ιουλίου 1989 και Ιουλίου 1990.

Υπουργός Εξωτερικών
-------------------

 Ο Ανατόλι Ζλένκο ως Υπουργός Εξωτερικών με τον Ιρανό πρόεδρο Μοχάμαντ Χατάμι στις 19 Ιουλίου 2003
Το 1990, ο Ζλένκο έγινε ο πρώτος υπουργός Εξωτερικών της πρόσφατα ανεξάρτητης Ουκρανίας. Προώθησε έντονα τις σχέσεις της Ουκρανίας με τη Δυτική Ευρώπη.

Η πρώτη θητεία του Ζλένκο ολοκληρώθηκε τον Σεπτέμβριο του 1994, οπότε και έγινε Μόνιμος Αντιπρόσωπος της Ουκρανίας στα Ηνωμένα Έθνη μέχρι τον Σεπτέμβριο του 1997, υπηρετώντας στη συνέχεια ως Πρέσβης της Ουκρανίας στη Γαλλία μέχρι το 2000. Με αυτήν την ιδιότητα ο Ζλένκο επέστρεψε στην προηγούμενη θέση του ως Αντιπρόσωπος της Ουκρανίας στην UNESCO, ενώ τον Νοέμβριο του 1998 διορίστηκε επίσης Πρέσβης της Ουκρανίας στην Πορτογαλία. Στη συνέχεια επέστρεψε στη θέση του ως Υπουργού Εξωτερικών, έως ότου βγήκε στη σύνταξη το 2003.  Κατά τη διάρκεια της θητείας του ως υπουργός εξωτερικών, ο Ζλένκο είχε δεχθεί επίσκεψη από τον τότε πρωθυπουργό της Ελλάδας, Γιώργο Α. Παπανδρέου. 

Το 2010, ο Ζλένκο διορίστηκε Κοσμήτορας της Σχολής Διεθνών Σχέσεων του Σλαβικού Πανεπιστημίου του Κιέβου.

Παραπομπές
----------

1. ↑  www.dw.com/uk/pomer-pershyi-hlava-mzs-ukrainy-anatolii-zlenko/a-56734275.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
3. 1 2 3 4 5  Ανακτήθηκε στις 9  Απριλίου 2022.
4. 1 2 3  «Пішов з життя ексміністр закордонних справ Зленко». *www.ukrinform.ua* (στα Ουκρανικά). Ανακτήθηκε στις 27 Μαρτίου 2022.
5. ↑  «Diplomatic standoff over Georgia heads to Kyiv, Dushanbe». EurasiaNet. 27 Αυγούστου 2008. Ανακτήθηκε στις 24 Ιανουαρίου 2010.
6. ↑  «Про призначення Постійного Представника України при ООН». *Офіційний вебпортал парламенту України* (στα Ουκρανικά). Ανακτήθηκε στις 27 Μαρτίου 2022.
7. ↑  Decree of the President of Ukraine N 550/94 Про призначення Постійного Представника України при ООН
8. ↑  «Decree of the President of Ukraine N 1046/97 Про звільнення А. Зленка з посади Постійного Представника України при ООН». Αρχειοθετήθηκε από το πρωτότυπο στις 28 Ιανουαρίου 2015. Ανακτήθηκε στις 24 Ιανουαρίου 2015.
9. ↑  «The Hellenic Radio (ERA): News in Greek, 02-04-17». *www.hri.org*. Ανακτήθηκε στις 27 Μαρτίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 266584488
* LCCN: n85044275
* ISNI: 0000 0003 8283 2769
* GND: 1158799993
* SUDOC: 127931295
* BNF: cb13759170f (data)

 |

 |